[pic] | EUROPA-KOMMISSIONEN |

Bruxelles, den 4.3.2010

KOM(2010)74 endelig

RAPPORT FRA KOMMISSIONEN TIL EUROPA-PARLAMENTET OG RÅDET

OM TRANSAKTIONER GENNEMFØRT UNDER EIB'S EKSTERNE MANDAT I 2008 SEK(2010)186 final

RAPPORT FRA KOMMISSIONEN TIL EUROPA-PARLAMENTET OG RÅDET

OM TRANSAKTIONER GENNEMFØRT UNDER EIB'S EKSTERNE MANDAT I 2008

INDHOLDSFORTEGNELSE

1. INDLEDNING 3

2. FINANSIERINGSTRANSAKTIONER 4

2.1. Oversigt over omfanget af EIB's finansiering i de regioner, der er omfattet af afgørelsen 4

2.2. Bidrag til EU's politiske målsætninger 5

2.3. Sektormæssig analyse 7

2.4. Virkningen og merværdien af EIB's transaktioner 9

3. SAMARBEJDE MED KOMMISSIONEN 10

4. SAMARBEJDE MED INTERNATIONALE FINANSIELLE INSTITUTIONER 11

INDLEDNING

I Europa-Parlamentets og Rådets afgørelse 633/2009/EF af 13. juli 2009 ("afgørelsen"), som afløser Rådets afgørelse 2006/1016/EF om en fællesskabsgaranti til Den Europæiske Investeringsbank (EIB) mod tab i forbindelse med lån og lånegarantier til projekter uden for Fællesskabet, fastsættes det, at Kommissionen på grundlag af årlige rapporter fra EIB skal aflægge rapport årligt til Europa-Parlamentet og Rådet om EIB-finansieringstransaktioner, der gennemføres under garantien.

I denne rapport ("rapporten") vurderes EIB-finansieringstransaktioner, der er gennemført i 2008 ("transaktioner under mandatet"), samt EIB-finansieringstransaktionernes bidrag til opfyldelsen af EU's eksterne politiske målsætninger under hensyntagen til EIB's operationelle målsætninger. Uden for EU yder EIB også lån fra sine egne ressourcer og på egen risiko i henhold til rammebestemmelserne i artikel 16 i dens vedtægter. Rapporten giver desuden et resumé af disse transaktioner med det formål at give et fuldstændigt billede af EIB's aktiviteter i de regioner, der er omfattet af afgørelsen, og den indeholder endvidere en beskrivelse af samarbejdet mellem EIB og Kommissionen og mellem EIB og andre internationale finansielle institutioner (IFI) og bilaterale donorer.

Ifølge afgørelsen skal der senest i 2010 gennemføres en grundig midtvejsevaluering af EIB's mandat over for tredjelande, og denne evaluering skal overvåges af en styringskomité bestående af sagkyndige. Således som det også kræves i afgørelsen, er en ekstern ekspert, som er ansat af Kommissionen, i øjeblikket i færd med at foretage en evaluering i forbindelse med denne midtvejsevaluering. På baggrund af evalueringen og henstillingerne fra styringskomitéen forelægger Kommissionen senest den 30. april 2010 en midtvejsrapport, ledsaget af et forslag til ændring af afgørelsen, for Europa-Parlamentet og Rådet med henblik på fælles beslutningstagning.

Midtvejsevalueringen vil give en mere dybtgående vurdering af virkningen og effektiviteten af EIB's transaktioner under mandatet, end det kan ske i forbindelse med Kommissionens årlige rapportering. Omfanget af samarbejdet med internationale finansielle institutioner og bilaterale donorer vil blive vurderet på en mere omfattende måde i midtvejsevalueringen, således som det kræves i artikel 4, stk. 3, i afgørelsen. Midtvejsevalueringen er baseret på interviews, undersøgelser, casestudies og missioner på stedet foretaget af de eksterne eksperter, EIB's evalueringsafdelinger og de sagkyndige. Indholdet af denne rapport er tilpasset på en sådan måde, at der ikke er nogen overlapning med det arbejde, der udføres i forbindelse med midtvejsevalueringen.

I rapporten vurderes merværdien af EIB-finansieringstransaktionerne under mandatet og deres bidrag til opfyldelsen af Fællesskabets eksterne politiske målsætninger efter en metode med gennemgang af skriftlig dokumentation. Spørgsmålet om, hvorvidt andre transaktioner end dem, der er foretaget af EIB, kunne have ydet et større bidrag til samme målsætninger, falder uden for årsrapportens område. Rapporten ser nærmere på merværdien af EIB-projekter, der er undertegnet i 2008 i medfør af afgørelsen, således som den er anslået af EIB under projektudvælgelses- og –vurderingsprocessen. Oplysningerne angår således projekter, der stadig skal gennemføres, og hvis resultat typisk er omfattet af ex-post-evalueringsrapporter, som med regelmæssige mellemrum udarbejdes af EIB's evalueringsafdeling.

Mere detaljerede oplysninger og statistiske tabeller om ovennævnte aktiviteter, herunder på projekt-, sektor-, lande- og regionsplan, findes i vedlagte arbejdsdokument (i det følgende benævnt "arbejdsdokumentet")[1]. Med mindre andet er angivet, er henvisninger til tabeller i denne rapport henvisninger til arbejdsdokumentet.

FINANSIERINGSTRANSAKTIONER

Oversigt over omfanget af EIB's finansiering i de regioner, der er omfattet af afgørelsen

- EIB's samlede undertegnede långivning i de regioner, der er omfattet af afgørelsen – herunder både transaktioner under mandatet og EIB-transaktioner på egen risiko – forblev stabil på omkring 5,5 mia. EUR i 2007 og 2008. En stigning på 9 % under mandatet blev udlignet af et tilsvarende fald i transaktioner på egen risiko.

- I nedenstående tabel gives en oversigt over omfanget af EIB's finansiering i 2007 og 2008 i de regioner, der er omfattet af det eksterne mandat.

- Tabel 1: EIB-finansiering i 2007 og 2008

Transaktionslande (mio. EUR) | Transaktioner under mandatet | EIB-trans-aktioner på egen risiko (2) | I alt |

Totalgaranti | Dækning af politiske risici (1) | I alt |

Miljøbeskyttelse | X | X | X | X | X |

Udvikling af den private sektor, SMV'er | X | X | X |

Infrastrukturudvikling, herunder udvidelse af TEN | X | X | X | X |

Førtiltrædelsesstøtte | X |

Støtte til EU's tilstedeværelse | X |

Omfanget af EIB's bidrag til de EU-politiske målsætninger, som er genstand for afgørelsen, fremgår af arbejdsdokumentet. Det skal bemærkes, at operationelle målsætninger for EIB, som er afledt af EU-politiske målsætninger, anses for passende foranstaltninger til opfyldelse af Fællesskabets eksterne politiske målsætninger. Dette gælder især for førtiltrædelseslande, hvor den brede definition af "førtiltrædelsesstøtte" er blevet omsat til EIB-låneprioriteter, som er afstemt med prioriteterne inden for EU.

Støtte til energisikkerhed og miljøbeskyttelse er fælles målsætninger i alle de regioner, der er omfattet af afgørelsen. De regionsspecifikke politiske målsætninger og den tilsvarende finansieringsaktivitet i hver region, er nærmere beskrevet i arbejdsdokumentet. Nedenstående tabel viser størrelsen af EIB-transaktioner, der i 2008 blev undertegnet i medfør af afgørelsen til støtte for ovennævnte målsætninger og bæredygtige samfund.

Tabel 3: EIB-transaktioner undertegnet i 2008 til støtte for energisikkerhed, miljøbeskyttelse og bæredygtige samfund

Mio. EUR |

Energisikkerhed | 403 |

Miljøbeskyttelse | 661 |

- Håndtering af klimaændringer | 541 |

- Nedbringelse af industriforurening | 55 |

- Vand og spildevand | 65 |

Bæredygtige samfund (til orientering) | 1 389 |

- Bæredygtig offentlig bytransport | 819 |

- Byfornyelse og genopbygning | 300 |

- Bymæssig infrastruktur og det offentlige rum | 50 |

- Socialt boligbyggeri | 150 |

- Sundhedspleje | 70 |

For at garantere en sikker forsyning med olie, gas og elektricitet fremmede EIB's investeringer diversitet med hensyn til energileverandører og energitransportruter. I den sammenhæng er udvidelsen af de transeuropæiske energinet til tredjelande en klar prioritet i lighed med genetableringen af eksisterende og udviklingen af nye infrastrukturer og net i producent- og transitlande. Bedre energieffektivitet og bedre udnyttelse af vedvarende energi yder et afgørende bidrag til opnåelse af en bæredygtig, sikker og konkurrencedygtig energi, samtidig med at afhængigheden af eksterne forsyninger reduceres.

Der blev ydet støtte til miljøbeskyttelse og bæredygtige samfund via 15 projekter i alle regioner, der er omfattet af afgørelsen. Dette udgjorde 2 mia. EUR eller 51 % af den samlede långivning under mandatet og omfattede investeringer i bekæmpelse af klimaændringer, forbedring af miljø og sundhed samt fremme af bæredygtige samfund, især offentlig bytransport og byfornyelse.

I forbindelse med alle de projekter, som EIB finansierer, er EIB som helhed særlig opmærksom på spørgsmålet om miljømæssig bæredygtighed, idet der fokuseres på vurderingen af de miljømæssige virkninger af de foreslåede investeringer og tilstrækkeligheden af afbødende foranstaltninger. I forbindelse med EIB's långivningspolitik og –praksis tages der især hensyn til spørgsmål vedrørende klimaændringer, biodiversitet og økosystemer. I 2008 blev der afholdt en offentlig høring med interne og eksterne interessenter vedrørende revisionen af EIB's erklæring om miljømæssige og sociale principper og standarder. I det store og hele er EIB's forpligtelse til god praksis, som er baseret på EU's principper og standarder, blevet styrket, navnlig i forbindelse med klimaændringer, de sociale standarder er blevet mere eksplicit knyttet til menneskerettigheder, der er sat fokus på EIB's fælles tilgang på alle aktivitetsområder, og EIB's krav er som helhed blevet præciseret.

Sektormæssig analyse

Tabel 4 indeholder en oversigt over den regionale og sektormæssige fordeling af EIB's transaktioner i medfør af afgørelsen i 2008.

Tabel 4: Sektormæssig analyse af transaktioner undertegnet i 2008 (mio. EUR)

Høj | 33 (79%) | 15 (48%) | 1 (9%) | 27 (64%) |

Middel | 9 (21%) | 14 (45%) | 10 (91%) | 15 (36%) |

Moderat | 0 | 2 (7%) | 0 | 0 |

Lav | 0 | 0 | 0 | 0 |

I alt | 42 (100%) | 31 (100%) | 11 (100%) | 42 (100%) |

Ifølge ovenstående tabel anses 79 % af EIB's transaktioner, der er undertegnet i medfør af mandatet i 2008, for i høj grad at være i overensstemmelse med mandatets målsætninger og prioriteter, mens 21 % fik vurderingen "middel". Ingen projekter i søjle 1 fik vurderingen "moderat" eller "lav", hvilket afspejler, at EIB på et tidligt tidspunkt sorterede transaktionerne.

Med hensyn til projektkvaliteten (søjle 2) udgjorde vurderingen "høj" 48 % af projekterne for så vidt angår investeringslån; 45 % af projekterne fik vurderingen "middel". To investeringsprojekter (6 %) fik vurderingen "moderat", hvilket bl.a. skyldtes den ansvarliges beskedne ledelsesmæssige evne til at drive projektet. I sådanne tilfælde tilstræber EIB at forbedre situationen gennem lånebetingelser og teknisk bistand. Hvad angår formidlede lån til SMV'er, blev ti transaktioner vurderet "middel" i søjle 2, mens kun én transaktion blev vurderet "høj". Overvægten af vurderingen "middel" i formidlede transaktioner afspejler sædvanligvis kvaliteten af de finansielle mellemled.

EIB's bidrag til projekterne (søjle 3) fik vurderingen "høj" i forbindelse med 64 % af projekterne, mens 36 % fik vurderingen "middel".

Den igangværende eksterne evaluering af EIB's eksterne mandat vil tilvejebringe en dybtgående ex-post-analyse af virkningen og merværdien af EIB's transaktioner.

SAMARBEJDE MED KOMMISSIONEN

I afgørelsen opfordres Kommissionen og EIB til at styrke sammenhængen mellem EIB's aktioner og EU's eksterne politikker for at opnå størst mulig synergi mellem EIB's finansiering og EU's budgetmidler, navnlig gennem en regelmæssig og systematisk dialog og tidlig konsultation om politikker, strategier og projektplanlægning. Til det formål besluttede Kommissionen og EIB at indgå et særligt aftalememorandum indeholdende vilkår og betingelser for dette styrkede samarbejde. Det blev undertegnet den 26. maj 2008.

For at styrke sammenhængen i den samlede EU-støtte i de regioner, der er omfattet af det eksterne mandat, samarbejder Kommissionen og EIB aktivt om instrumenter, hvor EIB's finansiering blandes med EU's budgetmidler, bl.a. gennem instrumentet for førtiltrædelsesbistand (IPA) og det europæiske naboskabs- og partnerskabsinstrument (ENPI). Flere nye initiativer under disse instrumenter tager sigte på at støtte investeringer i de regioner, der er omfattet af afgørelsen, samtidig med at samarbejdet mellem Kommissionen, EIB og andre internationale finansielle institutioner (IFI'er) udvides.

I det vestlige Balkan arbejdede Kommissionen, EIB, Den Europæiske Bank for Genopbygning og Udvikling (EBRD) og Rådet for Den Europæiske Udviklingsbank (CEB) sammen med medlemsstaterne om at etablere en investeringsramme for det vestlige Balkan, som kombinerer samordningen af gavebistand under en fælles gavebistandsfacilitet med EIB-, EBRD- og CEB-långivning. Gavebistandsmidler under dette initiativ stilles til rådighed af IPA, EIB, EBRD og CEB samt af medlemsstaterne. Samtidig hermed blev den institutionelle og sektormæssige dialog med Kommissionen og andre relevante IFI'er styrket gennem en rådgivende gruppe for IFI.

Til fordel for Middelhavsregionen og for at understøtte den finansielle støtte fra EIB's egne midler forvalter EIB EU's budgetmidler til teknisk bistand og risikokapital. Derudover nyder en række udvalgte EIB-lån godt af rentetilskud. I 2008 blev der indgået 14 tekniske bistandstransaktioner i Middelhavslandene til en samlet værdi af 16,8 mio. EUR. Risikokapitaltransaktionerne beløb sig til 62 mio. EUR, svarende til en stigning på 32 % i forhold til 2007.

I 2008 oprettede Kommissionen EU's naboskabsinvesteringsfacilitet, som har til formål at mobilisere yderligere midler til infrastrukturprojekter hovedsagelig i energi-, transport- og miljøsektoren i hele det område, der er omfattet af den europæiske naboskabspolitik, ved at yde gavebistand til långivningstransaktioner indgået af europæiske IFI'er og europæiske bilaterale institutioner. EIB forvalter også NIF-forvaltningsfonden, som samler bidrag fra medlemsstater og andre donorer.

Til støtte for Sydafrika har EIB bistået Kommissionen med at udforme og gennemføre dedikerede EU-finansierede risikokapitalfaciliteter for sydafrikanske SMV'er. Den anden risikokapitalfacilitet, som er oprettet med et beløb på 50 mio. EUR for en periode på fem år, gennemføres i henhold til tidsplanen.

SAMARBEJDE MED INTERNATIONALE FINANSIELLE INSTITUTIONER

EIB videreførte sit samarbejde med andre IFI'er og europæiske bilaterale institutioner i 2008 inden for rammerne af det eksterne lånemandat, men også i henhold til sine egne risikofaciliteter og Cotonouaftalen for ACP-landene. IFI-samordningen er blevet styrket gennem flere foranstaltninger, herunder overvågning af IFI-aktiviteter, revision af institutionelle aftaler mellem EIB og andre IFI'er samt opfølgning på udviklingen i det operationelle samarbejde med det formål at maksimere synergierne mellem EIB's og andre IFI'ers respektive kapacitet og kompetence.

Banken samarbejdede bl.a. med andre IFI'er både via interinstitutionel deltagelse i horisontale initiativer og emner (såsom miljø, risikostyring, planlægning og budget, retlige anliggender, intern revision, evaluering, deltagelse i IFI's årsmøder) og via operationelt samarbejde differentieret efter region. Som nævnt i kapitel 3 blev der især opnået et betydeligt samarbejde i henhold til de platforme, der er etableret af Kommissionen, EIB og andre IFI'er i det vestlige Balkan og i naboskabslande. Arbejdsdokumentet indeholder en liste over transaktioner samfinansieret mellem EIB og andre IFI'er eller europæiske bilaterale institutioner i 2008. Andelen af EIB-lån, der er samfinansieret med andre IFI'er eller europæiske bilaterale institutioner, udgjorde størrelsesmæssigt 55 % af de samlede undertegnede transaktioner i medfør af afgørelsen i 2008 i forhold til 42 % i 2007. Med hensyn til risikokapital udgjorde de samfinansierede transaktioner 50 % af de undertegnede transaktioner.

I Tyrkiet fortsatte EIB sit langvarige samarbejde med andre IFI'er og europæiske bilaterale institutioner, hvilket resulterede i samfinansiering af et betydeligt antal projekter, såvel i medfør af mandatet som i henhold til førtiltrædelsesfaciliteten. I november 2008 indledte EBRD transaktioner i Tyrkiet. I den forbindelse indgik Kommissionen, EIB og EBRD en aftale i januar 2009 om at sikre samordning mellem institutionerne og gøre bedst mulig brug af EBRD's supplerende ressourcer, viden og ekspertise til fordel for landet.

På baggrund af den finansielle krise har Kommissionen og IFI'erne, herunder EIB, udvidet deres samråd og samarbejde inden for rammerne af en IPA-krisestyringspakke for at gennemføre en samordnet EU-IFI aktion for det vestlige Balkan og Tyrkiet.

I naboskabslandene styrkedes det operationelle samarbejde med andre IFI'er (EBRD, CEB, Den Nordiske Investeringsbank, Black Sea Trade and Development Bank) og europæiske bilaterale institutioner (Agence Française de Développement (AFD), Kreditanstalt für Wiederaufbau (KfW), Österreichische Entwicklungsbank) i forbindelse med naboskabsinvesteringsfaciliteten (NIF). En fælles planlægning af projekter med støtte fra EU's gavebistandsmidler er indført for den østlige og sydlige region, med angivelse af førende IFI.

I de sydlige naboskabs-/Middelhavslande fortsatte Banken det nære samarbejde med europæiske bilaterale institutioner, herunder AFD og KfW. EIB styrkede endvidere sin dialog med Verdensbanken, herunder om særlige sektorer såsom energi, og fortsatte den institutionelle dialog i Luxembourggruppen med Verdensbanken, IMF og EU.

I de østlige naboskabslande og Rusland er det internationale og operationelle samarbejde med EBRD blevet styrket med trepartsaftalememorandummet mellem EU, EIB og EBRD. Dette omfatter indførelse af en fælles planlægning og enighed om rammepolitikkerne for hver finansieringsberettiget sektor under Kommissionens ledelse. De første fælles EIB-EBRD-projekter under 2007-2013-mandatet blev undertegnet i Ukraine og Republikken Moldova.

I regionen Asien og Latinamerika fortsatte Banken sit operationelle samarbejde med Asian Development Bank, herunder identifikation af samfinansieringsmuligheder, efter indgåelsen af aftalememorandummet i 2007. EIB undertegnede i 2008 også en fælles samarbejdserklæring med Corporación Andina de Fomento (CAF).

I Sydafrika supplerede EIB-projektet inden for socialt boligbyggeri de transaktioner i samme sektor, som blev gennemført af AFD og Netherlands Development Finance Company.

I forbindelse med det årlige besøg i EU-institutionerne aflagde Verdensbankens direktører i marts 2008 besøg i EIB og mødtes med EIB's bestyrelse og personale.

I juni 2008 undertegnede EIB en fælles samarbejdserklæring med CEB, hvori der sættes fokus på forskellige områder af fælles interesse og samarbejdsmekanismer i de to institutioner, med særlig vægt på sociale sektorer, bymæssig udvikling, human kapital og miljø. EIB fik desuden status som observatør i Black Sea Trade and Development Bank.

Som noget meget vigtigt er der indledt en intern overvejelse i EIB om, hvordan man kan fremme implementeringen af "gensidig tillid" blandt IFI'er, der samfinansierer samme projekt, for at maksimere synergierne og effektiviteten til fordel for låntagerne. Dette koncept støttes principielt af andre større IFI'er og europæiske bilaterale institutioner og vil blive nærmere præciseret fremover, idet der indledes med et pilotprogram med AFD og KfW.

[1] SEK(2009)[…]

[2] Investeringen behandles under sektoren "Industri og tjenesteydelser" og bidrager indirekte til EU's politiske målsætninger om produktion af bæredygtig energi og afbødning af klimaændringer.